《丘谦之招游崇善寺分得云字》
明代·胡应麟

竹院名香起，花台积翠分。双松寒挂雪，一榻晚生云。

画想沧洲迹，经传白马文。平生许玄度，何事恋人群。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。